ΚΑΝΟΝΙΣΜΟΣ (ΕΚ) αριθ. 2376/96 ΤΗΣ ΕΠΙΤΡΟΠΗΣ της 13ης Δεκεμβρίου 1996 για παρέκκλιση, για συμπληρωματική περίοδο ενός έτους, από τον κανονισμό (ΕΟΚ) αριθ. 920/89 όσον αφορά τα καρότα που περιβάλλονται από τύρφη και παράγονται στη Σουηδία και στη Φινλανδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 12 παράγραφος 1 δεύτερο εδάφιο,

Εκτιμώντας:

ότι ο κανονισμός (ΕΟΚ) αριθ. 920/89 της Επιτροπής, της 10ης Απριλίου 1989, για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια και για την τροποποίηση του κανονισμού αριθ. 58 (3), όπως τροποποιήθηκε τελευταία με τον κανονισμό (ΕΚ) αριθ. 1017/96 (4), καθόρισε τις διατάξεις που αφορούν την παρουσίαση των καρότων 7

ότι ο κανονισμός (ΕΚ) αριθ. 3064/94 της Επιτροπής, της 15ης Δεκεμβρίου 1994, για την παρέκκλιση, για περίοδο δύο ετών, από τον κανονισμό (ΕΟΚ) αριθ. 920/89 όσον αφορά τα σουηδικά καρότα (5), όπως τροποποιήθηκε από τον κανονισμό (ΕΚ) αριθ. 298/96 (6), παρέσχε τη δυνατότητα να διατίθενται στο εμπόριο, στη σουηδική αγορά, τα καρότα που παράγονται στη Σουηδία και περιβάλλονται από τύρφη, καθώς και να εξάγονται σε τρίτες χώρες 7 ότι η μεταβατική περίοδος για τη συσκευασία των σουηδικών καρότων που περιβάλλονται από τύρφη λήγει στις 31 Δεκεμβρίου 1996 7

ότι ο κανονισμός (ΕΚ) αριθ. 3063/94 της Επιτροπής, της 15ης Δεκεμβρίου 1994, για τον καθορισμό των όρων σύμφωνα με τους οποίους θεσπίζεται προσωρινή παρέκκλιση από την εφαρμογή κοινών κανόνων ποιότητας των νωπών οπωροκηπευτικών όσον αφορά τα αυστριακά και φινλανδικά προϊόντα (7) έχει απαλλάξει τα νωπά οπωροκηπευτικά που παράγονται στη Φινλανδία από την τήρηση των κοινών κανόνων ποιότητας όταν διατίθενται στο εμπόριο στην εσωτερική αγορά καθεμίας από τις χώρες αυτές 7 ότι για τη Φινλανδία η παρέκκλιση αυτή λήγει στις 31 Δεκεμβρίου 1996 7

ότι, αναμένοντας την εφαρμογή της αναμόρφωσης της κοινής οργάνωσης των αγορών στον τομέα των νωπών οπωροκηπευτικών, πρέπει να παραταθούν μεταβατικά κατά ένα έτος οι διατάξεις του κανονισμού (ΕΚ) αριθ. 3064/94 σχετικά με τη διάθεση στο εμπόριο των σουηδικών καρότων που περιβάλλονται από τύρφη και να επεκταθούν στα αντίστοιχα φινλανδικά προϊόντα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα καρότα που παράγονται στη Σουηδία και στη Φινλανδία και περιβάλλονται από τύρφη μπορούν να διατεθούν στο εμπόριο στη σουηδική και στη φινλανδική αγορά και να εξαχθούν προς τις τρίτες χώρες.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1997.

Εφαρμόζεται έως τις 31 Δεκεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 97 της 11. 4. 1989, σ. 19.

(4) ΕΕ αριθ. L 135 της 6. 6. 1996, σ. 21.

(5) ΕΕ αριθ. L 323 της 16. 12. 1994, σ. 23.

(6) ΕΕ αριθ. L 39 της 17. 2. 1996, σ. 18.

(7) ΕΕ αριθ. L 323 της 16. 12. 1994, σ. 22.